text: „Гарадзенская бібліятэка” разам з Асамблеяй няўрадавых арганізацый запрашае 12 лістапада на публічную лекцыю гісторыка Алеся Радзюка. Пачатак сустрэчы а 18.30 у галерэі „Крыга”. Тэма лекцыі – „Бандыцкая Гародня”.
  – пазнаёміцца з першымі гарадзенскімі крымінальнымі „аўтарытэтамі”, – паўдзельнічаць у разблытванні самага “гучнага” забойства ў Гародні ХІХ ст., – даведацца, якія раёны горада былі самымі небяспечнымі для жыхароў горада і гасцей, – убачыць адзіны выяўлены на тэрыторыі Беларусі “жоўты білет”, – даведацца па якіх прычынах не мог замёрзнуць Нёман у цэнтры горада ў сярэдзіне стагоддзя, – азнаёміцца з тым як кралі і што кралі ў нашым горадзе ў ХІХ ст., – даследваць метады вядзення следства мясцовай паліцыяй; – на ўласныя вочы пабачыць прылады для катаванняў злачынцаў той эпохі.
  Даваенная Орля адноўленая на макеце. У комплексе школаў з дадатковым навучаннем беларускай мовы ў Орлі падвялі праект «Гліняныя змаганні з гісторыяй на фоне»(Gliniane zmagania z historią w tle). У выніку праекта паўстаў макет, які прадстаўляе даваенную Орлю. Больш пра гэта нашаму радыё распавяла каардынатар праекту, Альжбета Цюлькевіч, з фонду «EDM»:
  — У гэтым праекце ўдзельнічала амаль уся моладзь нашай школы. Праект мы распачалі ў ліпені гэтага года. То бок амаль паўгода працавалі. Дзеці вельмі ахвотна рабілі: спачатку, гліняныя будынкі, а потым дарогі, могілкі, дрэвы. Увесь праект тычыцца Орлі 30-х гадоў ХХ стагоддзя. Мы шукалі планы, фотаздымкі, мапы, пыталіся ў людзей. Адны казалі, што там было тое, і другія — што іншае. І толькі пасля гэтага паўстаў гэты праект.
  Праект «Гліняныя змаганні з гісторыяй на фоне» фінансаваўся між іншым Аб’яднаннем самаўрадаў еўрарэгіёна Белавежская Пушча ў межах праграмы «Дзейнічай лакальна ІХ».